জানা গেছে, অস্ট্রেলিয়া যাওয়ার পরিকল্পনা ছিল হানিপ্রীতের। তিনি নার্সের পোশাকে ছিলেন। চুলে সাদা রং করেছিলেন তিনি। কিন্তু বিমান বন্দর থেকে পঞ্জাব পুলিশ ও মুম্বাই পুলিশ তাকে গ্রেপ্তার করে।হানিপ্রীতের পাসপোর্ট বাজেয়াপ্ত করে নেয়া হয়েছে। সেখানে তার নাম লেখা রয়েছে প্রিয়াঙ্কা তানেজা। তবে পুলিশের পক্ষ থেকে এখনো নিশ্চিত করে কিছু জানা যায়নি।শোনা যাচ্ছে, তাকে সোমবারই পঞ্জাবে নিয়ে যাওয়া হবে। তারপর তাকে আদালতে তোলা হবে। তার বিরুদ্ধে উত্তেজনা ও সহিংসতা ছড়ানোর অভিযোগ রয়েছে।